विवेकानंद स्मृति स्थल बनाने और उनकी प्रतिमा स्थापित करने की इस पूरी योजना के संदर्भ में गोंडी संस्कृति के विशेषज्ञ ताराराम आत्राम कहते हैं कि यह पूरी योजना गोंडी धर्म और संस्कृति पर पराये हिंदू धर्म और संस्कृति को थोपना है। गोंडों पर हिंदुओं का उपनिवेश कायम करने का प्रयास है। यह उसी तरह है जैसे मस्जिद में जाकर रामायण या गीता पढ़ी जाए। यह पराये लोगों का हमारी करोड़ों वर्षों की संस्कृति और सभ्यता पर आक्रमण जैसा है।